# ברק

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

  ערך זה עוסק בתופעה אקלימית; לערך העוסק בערכים נוספים בשם ברק, ראו ברק (פירושונים).

ברקים

ברק הוא תופעה אקלימית, שבמסגרתה נפרק חשמל סטטי הנמצא בעננים. הברק נראה כפרץ אור עז, ויחד איתו נוצר הרעם, המגיע אלינו זמן מה לאחר הברק, כתוצאה מההבדל העצום שבין מהירות האור למהירות הקול.

## [עריכה] היווצרות

הברק נוצר משום שבתחתית ענני סערה הנקראים קומולונימבוסים נוטה להיווצר מטען חשמלי שלילי חזק מאוד. המדע לא יודע מה בדיוק הסיבה לכך אך ההשערה המקובלת היא שיש לזה קשר לחיכוך בין טיפות המים ובין הקרח בתוך הענן, חיכוך שמשחרר את האלקטרונים מהאטומים וגורם להם להיצבר בתחתית הענן. חיכוך דומה גם אחראי לחשמל הסטטי שנוצר לפעמים כשמסתרקים או כשמשפשפים בלון בנייר.

ברק מבזיק בדואיסבורג

המטען השלילי שבתחתית הענן חזק עד כדי כך שאפשר לחוש בו על האדמה. במקרה של עמידה על הצל שמטיל ענן שכזה, המשיכה בין המטען החיובי שיווצר בגוף לבין המטען השלילי שבתחתית הענן עלול לגרום לשערות לסמור. אם תופעה זו קוראת כדאי להתרחק מאזור כי השלב הבא עלול לגרום לאלקטרונים שבסביבה להשתחרר וכך לגרום לזרימה של חשמל שעלולה לפחם ולהרוג.

המתח החשמלי בין תחתית הענן לבין הקרקע נע בין 20 ל-100 מיליון וולט. עוצמת זרם הברק עשויה להגיע עד 10,000 אמפר. אחת מתוצאות של הזרימה החשמלית הזו היא שהאוויר בדרך מתחמם מאוד ויכול להגיע לטמפרטורה של למעלה מ-27 אלף מעלות. החום האדיר גורם לאור שאנחנו רואים ולרעש שאנו שומעים שנקרא רעם. אם, למשל, הרעם נשמע כשלוש שניות אחרי שרואים את הברק, הסיבה לכך היא הזמן שלוקח לקול להגיע מתחתית הענן אל האדמה. יכולים לחשב כך את גובה הענן, מהירות הקול היא כ-330 מטר לשניה שזה אומר שמקור הרעש הוא בגובה של כקילומטר.

## [עריכה] מכת ברק

פגיעה של ברק בגוף חי או דומם על האדמה נקראת מכת ברק. פגיעת הברק היא למעשה מכת חשמל, שבה מועבר זרם חשמלי, בעל מתח גבוה מאוד, מהאוויר אל הגוף שנפגע. כמות הזרם המועבר הינה גבוהה ולרוב גורמת הפגיעה לנזק: שרפה, פיצוץ או מוות. בארצות הברית נהרגים כמאה אנשים בשנה בממוצע כתוצאה ממכות ברק.

התרסקות טיסה 214 של פאן אם הייתה האסון הגדול ביותר שאירע בעקבות מכת ברק. בעקבותיה ננקטו אמצעים להגן על מטוסים מפני הברק.

## [עריכה] כדור ברק

  ערך מורחב – כדור ברק

סוג מיוחד של ברק הוא כדור הברק. כדור הברק הוא סוג של ברק מיוחד במינו המתרחש בתנאים מטאורולוגים מסוימים, בעיקר בעת סופות רעמים וברקים אך לא רק, ומתואר בדרך כלל כגוף חשמלי זוהר ולוהט, המרחף באוויר, קרוב יחסית לקרקע, זז כאובייקט חי ומשאיר אחריו שובל בדמות הילה חשמלית, ומסוגל לעבור דרך חומרים אטומים; בניגוד לברק הרגיל הנראה לרוב כהבזק אור רגעי ודק, 'קו' ה"מחבר" בין שני נקודות, בין ה"שמים" לקרקע ונעלם תוך פחות משנייה.בעבר, הופעת כדורי ברק נחשבה לדבר נדיר מאוד ורק מעטים זכו לראותם, אך ממחקרים וממידע שנאסף לאחרונה התגלה שכאחוז אחד מכלל האוכלוסייה צפה אי פעם בחייו בכדור ברק, אם ביודעין ואם לא.במשך זמן רב כדורי הברק נחשבו למיתוס ולא הייתה הסכמה לגבי קיומם. למרות שגם בימינו טבעה של התופעה עדיין אינו ברור ומועלות השערות שונות באשר לה, כיום יש הסכם בקרב הקהילה המדעית שכדורי ברק אכן קיימים ושאינם מיתוס.

## [עריכה] ראו גם

- מטאורולוגיה - מונחים

## [עריכה] קישורים חיצוניים

- הכול על הברק

מיזמי קרן ויקימדיה |  |
ערך מילוני בוויקימילון: ברק
תמונות ומדיה בוויקישיתוף: ברקים

- בלדד השוחי, איך נוצר ברק?, באתר נענע

מקור: http://he.wikipedia.org../../../%D7%91/%D7%A8/%D7%A7/%D7%91%D7%A8%D7%A7.html

קטגוריה: מטאורולוגיה

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Català
- Česky
- Dansk
- Deutsch
- Español
- Français
- Ido
- Italiano
- 한국어
- Nederlands
- Polski
- Русский
- Slovenščina
- Türkçe
- 中文
- ייִדיש